पिचकारियों से गुलजार हुआ बाजार
पलवल |होली पर्वजैसे-जैसे नजदीक रहा है, वैसे ही बाजार भी रंग-बिरंगी पिचकारियों और रंगों से गुलजार होने लगे हैं। इस बार बाजार में चाईनीज पिचकारियां बहुत कम दिखाई दे रही है, गत वर्ष की उपेक्षा। दुकानदारों ने बच्चों को लुभाने के लिए डोरेमोन, छोटा भीम, स्पाइडर मैन जैसे कार्टून की पिचकारियां दुकानों के बाहर सजाई हुई है।
बाजार में 20 रुपए से लेकर एक हजार रुपए तक की पिचकारियां मौजूद हैं, मंहगी बडी इंडियन पिचकारियों पर बच्चों और युवाओं को लुभाने के लिए कार्टून के फोटो के अलावा नई-नई आक्रति की पिचकारियां बाजार में दिखाई दे रहीं हैं। बाजार में आईटमों के ग्राहक कम ही नजर रहे हैं, होली 13 मार्च को है। कैंप बाजार में पिचकारी बेचने वाले हरीश रहेजा, मनोहर लाल शेटी ओमप्रकाश ग्रोवर ने बताया कि उन्होंने पिछले दो-तीन दिनों से अपनी दुकानों पर पिचकारी सजाई हुई है। बच्चे खरीद भी रहे हैं, लेकिन अभी बिक्री कम है, उम्मीद है कि शुक्रवार से पिचकारी, रंग, गुलाल टोपियों की बिक्री बढ़ जाएगी। उन्होंने बताया कि ग्राहक इस बार पिचकारी भी स्वदेशी ही मांग रहे हैं, जिसके चलते चाइना की पिचकारियों की मांग बहुत कम है।
hin_Deva hin_Deva hin_Deva